armvectores/hy_wikipedia_2023 huggingface dataset:
Արփենիկ (անձնանուն)

Արփենիկ, հայկական իգական անուն։ Առաջացել է հայերեն արփի՝ «արեգակ» բառից։ Նորակերտ անձնանուն է, կրճատ ձևն է Արփիկ։


== Ծանոթագրություններ ==
Հուլիսյան միապետություն

Հուլիսյան միապետություն, 1830 թվականի Հուլիսյան հեղափոխությունից, որը վերացրեց Ռեստավրացիայի վարչակարգը, մինչև 1848 թվականի Փետրվարյան հեղափոխությունը ընկած ժամանակաշրջանը Ֆրանսիայի պատմության մեջ։ Հուլիսյան միապետության ժամանակ թագավոր «Լուի Ֆիլիպի օրոք իշխում էր ոչ թե ֆրանսիական բուրժուազիան, այլ նրա մի ֆրակցիան, այսպես կոչված ֆինանսական արիստոկրատիան»։
Պիսակ (գետ)

Պիսակ, գետակ Հայաստանի Սյունիքի մարզում, Այրիգետի ձախ օժանդակը։ Սկիզբ է առնում Կոշաքար լեռան հյուսիսարևելյան լանջերից և Նժդեհ գյուղի մոտ միանում մայր գետին։ Երկարությունը՝ 4,5 կմ։


== Ծանոթագրություններ ==
Գրիմ

Գրիմ (ֆր.՝ grime,իտալերեն՝  grimo - կնճռոտ), դերասանի արտաքինի փոփոխության, առավելապես դիմափոխության արվեստը՝ դիմաներկի, կեղծամի, սանրվածքի և դեմքի առանձին մասերի արհեստական ծավալային ձևափոխումների օգնությամբ։ Գրիմը բեմական կերպարի արտաքին բնութագրման միջոցներից է՝ պայմանավորված դրամատուրգիական երկի պատմական ու գեղարվեստական միջավայրով, բեմադրության թատերային-ոճական առանձնահատկություններով ու ընդհանուր գեղանկարչական պատկերով (դեկորներ, զգեստևեր, լուսավորություն), կերպարի բնավորությամբ ն նրա դերասանական ըմբռնումով։ Արտաքին կերպարանափոխության արվեստը սկզբնավորվեւ է նախնադարյան ծիսակատարություններում և ժողովրդական խաղերում։ Հնդկական, չինական, ճապոնական և Հին Արևելքի այլ թատրոնների ավանդական գրիմը մասամբ պահպանվել է մեր օրերում։ Վահրամ Փափազյանը կյանքում և Արքա Լիրի դերում (Շեքսպիրի «Արքա Լիր»)։ Այն եղել է ընդհանրացված, պայմանական՝ փոխարինելով պաշտամունքային կամ գեղարվեստական դեր ունեցող դիմակներին։ Առանց դիմակի դիմափոխությունը բնորոշ է հելլենիզմի շրջանի և ապա միջնադարյան թատրոնին։ ժողովրդական դերասանները (գուսաններ, սկոմորոխներ, ժոնգլյորներ և այլն) դեմքերը ներկևլ են մրով, բուսական ներկերով։ Իդեալականացված, ընդհանրացված գրիմ է ստեղծել կլասիցիզմի թատրոնը։ 19-րդ դարի 1-ին կեսին ռոմանտիկական թատրոնում գրիմը ծառայել է դերասանական կերպարի և՛ իդեալականացմանը, և՛ անհատականացմանը։ Սակայն միայն ռեալիզմի զարգացումը թատրոնում գրիմի արվեստի ծաղկման հիմքը հանդիսացավ։ Նոր և նորագույն թատրոնում գրիմը ընդունված է որպես կերպարի ու դերակատարի անհատականությունն ընդգծող միջոց ն ունի համեմատաբար զուսպ գործածություն։ Այն բարձր արվեստով են կատարում հատուկ նկարիչ-գրիմյորները։ Կինոյում գրիմը ենթարկվում է օպերատորական տեխնիկայի պահանջներին։ Եթե սն-սպիտակ կինոյում այն հենվում է լուսաստվերի սկզբունքի վրա, ապա գունավոր կինոյում ունի գեղանկարչական բնույթ։
Գաչա-Կայա

Գաչա-Կայա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 125 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կուբախովո (գյուղ, Կրոլևեցի շրջան)

Կուբախովո (ուկրաիներեն՝ Кубахове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Կուբախովո գյուղում բնակվում էր 7 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի 2012 թվականի լավագույն մարզիկի մրցույթ

Հայաստանի 2012 թվականի լավագույն մարզիկի մրցույթ , Հայաստանի մարզական լրագրողների ֆեդերացիայի կողմից անցկացվող մրցույթ, որում մարզական լրագրողների շրջանում անցկացվող հարցման միջոցով որոշվում է տվյալ տարվա Հայաստանի լավագույն մարզիկը։


== Մրցույթի անցկացման կարգը ==
Մրցույթին մասնակցող յուրաքանչյուր մարզական լրագրող իր հարցաթերթիկում նշում է 10 մարզիկի անուն՝ ըստ իր նախընտրության։ Հարցաթերթիկի առաջին տեղում նշված մարզիկին տրվում է 10, երկրորդ տեղում՝ 9, երրորդ տեղում՝ 8, չորրորդ տեղում՝ 7, հինգերորդ տեղում՝ 6, վեցերորդ տեղում՝ 5, յոթերորդ տեղում՝ 4, ութերորդ տեղում՝ 3, իններորդ տեղում՝ 2, տասներորդ տեղում՝ 1 միավոր։ Ամենաշատ միավորներ վաստակած մարզիկը ճանաչվում է տարվա լավագույն մարզիկ։


== Ձայների բաշխումը ==
Հարցմանը մասնակցել է 30 մարզական լրագրող։ Ձայները բաշխվել են հետևյալ կերպ.
Հիմնական հոդված՝ Ձայների բաշխումը ՀՀ 2012 թվականի լավագույն մարզիկի մրցույթում


== Մրցույթի արդյունքները ==
Դիադինի բարբառ

Դիադինի բարբառ, կը ճյուղին պատկանող անտեղաշարժ եռաստիճան բաղաձայնական համակարգ ունեցող բարբառ։


== Ծանոթագրություններ ==
Կնյաժոե-2

Կնյաժոե-2 (ռուս.՝ Княжое-2), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարեսթ Դանկուր

Մարեսթ Դանկուր (ֆր.՝ Marest-Dampcourt), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Շոնի կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02461։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 336 մարդ։ 


== Տնտեսություն ==
2010 թվականին 232 աշխատունակ մարդկանցից (15—64 տարեկան) 184-ը եղել են առավել ակտիվ տնտեսվարողներ, 48-ը եղել են համեմատաբար ոչ ակտիվ (ակտիվության ցուցանիշը կազմել է 79,3 %, 1999 թվականին եղել է 72,2 %)։ 184 ակտիվ քաղաքացիներից 156-ը աշխատել են տարբեր ձեռնարկություններում (87 տղամարդ և 69 կին), անաշխատունակների թիվը կազմել է 28 մարդ (15 տղամարդ և 13 կին)։ 48 ոչ ակտիվ մարդկանցից 13-ը եղել են կամ աշակերտ կամ էլ ուսանող, 19-ը եղել են թոշակառու, 16-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Մարեսթ Դանկուր  (ֆր.)
Նորկինո (այլ կիրառումներ)

Նորկինո, կարող է վերաբերել՝

Նորկինո - գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Նորկինո - գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Ալմաշին

Ալմաշին, գյուղակ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Արդվին քաղաքից հարավ-արևմուտք՝ Ճորոխի ձախ վտակ Փարխալ գետի ստորին հոսանքի շրջանում։
Ալմաշինը տեղակայված էր անտառապատ սարահարթում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռաֆիկ Հակոբյան

Անվան այլ կիրառումների համար տե՛ս՝ Ռաֆիկ Հակոբյան (այլ կիրառումներ)Ռաֆիկ Եղիշեի Հակոբյան (հոկտեմբերի 8, 1931(1931-10-08), Կրասնոդար, Հյուսիսկովկասյան երկրամաս, ՌԽՖՍՀ, ԽՍՀՄ - մայիսի 17, 2004(2004-05-17)), քիմիկոս։ Տեխնիկական գիտությունների դոկտոր (1985), պրոֆեսոր (1986)։


== Կենսագրություն ==
Ավարտել է Երևանի պոլիտեխնիկական ինստիտուտի քիմիատեխնոլոգիական ֆակուլտետը (1954)։ Աշխատել է ՀԽՍՀ ԳԱ քիմիայի ինստիտուտում, 1968 թվականից՝ ՀՊՃՀ-ում, 1972-1980 թվականներին՝ քիմիական պրոցեսների և ապարատների ամբիոնի վարիչ, 1996 թվականից՝ ամբիոնի պրոֆեսոր, 1987-1996 թվականներին՝ ՀՊՃՀ Վանաձորի մասնաճյուղի տնօրեն։ Աշխատանքները վերաբերում են երկֆազ համակարգերի հիդրոդինամիկայի հարցերին։ Խիտ շերտում պնևմոտրանսպորտի (օդաճնշական փոխադրման) նրա մշակած (աշխատակիցների հետ) նոր մեթոդը ներդրված է ՌԴ տարբեր ձեռնարկություններում։


== Երկեր ==
Քիմիական տեխնոլոգիայի պրոցեսների և ապարատների դասընթացի լաբորատոր աշխատանքներ, Մաս 1, 1975 (համահեղինակ)։
Քիմիական տեխնոլոգիայի պրոցեսների և ապարատների դասընթացի լաբորատոր աշխատանքներ։ Մաս 2, Հայաստանի ազգային պոլիտեխնիկական համալսարան, Երևան, Ա. հ., 1975 (համահեղինակ)։
Կարճ միացված ռոտորով եռաֆազ ասինխրոն շարժիչի նախագծում, 2003 (համահեղինակ)։
Կարճ միացված ռոտորով եռաֆազ ասինխրոն շարժիչի նախագծում։ Կուրսային և դիպլոմային նախագծերի մեթոդական ցուցումներ։ Հայաստանի Հանրապետության Կրթության և Գիտության նախարարություն, Հայաստանի պետական ճարտարագիտական համալսարան, Էլեկտրական մեքենաների և ապարատների սեկտոր, Երևան, Ճարտարագետ, 2008 (համահեղինակ)։
Ռիոֆրեդո

Ռիոֆրեդո  (իտալերեն՝ Riofreddo), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 768 մարդ (2008 թվական), խտությունը կազմում է 62 մարդ/քառ. կմ։ Զբաղեցնում է 12 քառ. կմ տարածք։ Փոստային ինդեքս - 20, հեռախոսային կոդ - 0774։


== Ժողովրդագրություն ==
Բնակչության դինամիկան.


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կառլո Էմիլիո Գադա

Կառլո Էմիլիո Գադա (իտալերեն՝ Carlo Emilio Gadda, Իտալերեն արտասանություն՝ [ˈkarlo eˈmiljo ˈɡadda], նոյեմբերի 14, 1893(1893-11-14)[…], Միլան, Իտալիայի թագավորություն - մայիսի 21, 1973(1973-05-21)[…], Հռոմ, Իտալիա), իտալացի գրող։


== Կենսագրություն ==
Կառլո Էմիլիո Գադան ծնվել է Միլանում։ Մայրը ծնունդով Հունգարիայից էր։ Տասնվեց տարեկան հասակում կորցնում է հորը։ Ընտանիքը հայտնվում է ճնշված իրավիճակում, սակայն մայրը ուժը ներածի չափով ցանկանում է ապահովել բարեկեցության տպավորություն (կոնֆլիկտը հետագայում բազմիցս արտացոլվել է գրողի ստեղծագործություններում)։ Սովորել է Միլանի պոլիտեխնիկական համալսարանում։ Առաջին համաշխարհային պատերազմի մասնակից է, կորցրել է եղբորը, որը զոհվել է ռազմաճակատում, գերի է ընկել, եղել է Հաննովերի ճամբարում։ Հայրենիք է վերադարձել 1919 թվականին, ավարտել համալսարանը։ Երկար տարիներ աշխատել է ինժեներ-էլեկտրոտեխնիկ (1920-1935), այդ թվում երեք տարի Արգենտինայում։ 1940-ական թվականներից զբաղվել է գրականությամբ, ելույթ է ունեցել ռադիոյով։


== Ստեղծագործություններ ==
La madonna dei filosofi (1931)
Il castello di Udine (1934)
Le meraviglie d’Italia (1939)
Gli anni (1943)
L’Adalgisa (1944)
Il primo libro delle favole (1952)
Novelle dal ducato in fiamme (1953)
I sogni e la folgore (1955)
Giornale di guerra e di prigionia (1955)
Quer pasticciaccio brutto de via Merulana (1957
I viaggi e la morte (1958)
Verso la Certosa (1961)
Accoppiamenti giudiziosi (1963)
La cognizione del dolore (1963)
I Luigi di Francia (1964)
Eros e Priapo (1967)
La meccanica (1970)
Novella seconda (1971)


== Ծանոթագրություններ ==


== Արտաքին հղումներ ==
Գադայի ստեղծագործությունների ուսումնասիրության կենտրոն(իտալ.)
Աբինսկի շրջան

Աբինսկի շրջան (ռուս.՝ Абинский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը՝ Աբինսկ։


== Աշխարհագրություն ==
Շրջանի տարածքի մակերեսը կազմում է 1624 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 91909 մարդ։ Բնակչության խտությունը կազմում էր 56,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սահակ Բ Մաշալյան

Տ. Սահակ Բ Մաշալյան (ավազանի անունը՝ Շահան, մարտի 17, 1962(1962-03-17), Ստամբուլ, Թուրքիա), Պոլսո Հայոց Պատրիարք 2019 թվականի դեկտեմբերի 11-ից։ Հայտնի է իր քարոզչական և գրական գործունեությամբ։
«Երկու ուխտավոր» վարքագրական վեպի հեղինակն է։


== Կենսագրություն ==
Սահակ եպս. Մաշալյանը ծնվել է 1962 թվականին մարտի 17-ին Ստամբուլ քաղաքում։ 1983 թվականին սկսել է իր հոգևոր ծառայությունը Կ. Պոլսի հայոց պատրիարքարանում։ 1983-1987 թթ. ուսանել է Ստամբուլի համալսարանի փիլիսոփայության ֆակուլտետում։ 1986 թվականին ձեռնադրվել է սարկավագ ձեռամբ Կ. Պոլսի հայոց պատրիարք Ամենապատիվ Տ. Շնորհք արքեպիսկոպոս Գալուստյանի։ 1989-1994 թթ. աստվածաբանություն է ուսանել Լոնդոնի համալսարանում։ 1992 թվականին կուսակրոն քահանա է ձեռնադրվել ձեռամբ Կ. Պոլսի հայոց պատրիարք Ամենապատիվ Տ. Գարեգին արքեպիսկոպոս Գազանճյանի։ 1994-1997 թթ. զբաղեցրել է Երուսաղեմի հայոց պատրիարքության Սրբոց թարգմանչաց վարժարանի տեսչի պաշտոնը, միաժամանակ այնտեղ կրոն դասավանդել։ 1997-1999 թթ. իր աստվածաբանական կրթությունը խորացրել է Դուբլինի համալսարանում (Իռլանդիա)։ 1999-2005 թթ. պաշտոնավարել է Կ. Պոլսի հայոց պատրիարքարանում որպես միջեկեղեցական և միջկրոնական հարաբերությունների բաժնի վարիչը, միաժամանակ նաև հոգևոր հովվություն արել Կ. Պոլսի հայոց եկեղեցիներում։ 2005 - 2010 թթ. Նոր Կտակարանի ներածություն և մեկնություն առարկաներն է դասավանդել Սուրբ Էջմիածնի Գևորգյան հոգևոր ճեմարանում և Սևանի Վազգենյան դպրանոցում։ 2006 թվականի ապրիլի 21-ին Մայր Աթոռում վարդապետական թեզ է պաշտպանել «Հավատք և հրաշք» թեմայով և ապրիլի 22-ին Օշականի Ս. Մեսրոպ Մաշտոց եկեղեցում, Գերաշնորհ Տ. Շահան արքեպս. Սվաճյանի կողմից, ստացել է մասնավոր վարդապետության չորս աստիճանները։ 2007 - 2010 թթ. պաշտոնավարել է որպես Սուրբ Էջմիածնի Գևորգյան հոգևոր ճեմարանի տեսուչ։ 2008 թ. օգոստոսի 24 -ին ձեռամբ Ն.Ս.Օ.Տ.Տ Գարեգին Բ Ամենայն Հայոց Կաթողիկոսի արժանացել է եպիսկոպոսական ձեռնադրության։ 2011 թվականից վերստին պաշտոնավարում է որպես Կ. Պոլսի հայոց պատրիարքարանի միջեկեղեցական և միջկրոնական հարաբերությունների բաժնի վարիչ։ 2019 թ․ դեկտեմբերի 11-ին ընտրվել է Պոլսո Հայոց Պատրիարք։


== Ծանոթագրություններ ==


== Արտաքին հղումներ ==
Սահակ եպս. Մաշալյան, Մայր Աթոռ Ս. Էջմիածնի պաշտոնական վեբկայք
Բորշչագովկա (գյուղ, Պոգրեբիշչեի շրջան)

Բորշչագովկա (ուկրաիներեն՝ Борщагівка), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1740 թվականին։
2001 թվականի տվյալներով Բորշչագովկա գյուղում բնակվում էր 508 մարդ։ Բնակավայրը զբաղեցնում է 0,209 կմ² տարածք։ Բնակչության խտությունը կազմում էր 2430,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմենոպուլոսի վեցամատյան

Արմենոպուլոսի վեցամատյան, բյուզանդական իրավունքի նորմերի ժողովածու։ Կազմել է Արմենոպուլոս Կոստանդինը մոտ 1345 թվականին։ Ժողովածուն պարունակում է քաղաքացիական և քրեական իրավունքի նորմեր և դատավարական դրույթներ, որոնք լայն կիրառություն ունեին Բյուզանդիայում։ Կայսրության կործանումից հետո «Վեցամատյանը» օգտագործվել է Թուրքիայում հունական եկեղեցական դատարանների կողմից՝ որպես քաղաքացիական գործերի ուղեցույց։ Հունաստանը թուրքական լծից անկախ հռչակվելուց (1822) հետո, 1828 թվականի դեկտեմբերի 15-ին, Հունաստանի պրեզիդենտ Ի․ Կապոդիստրիասի հատուկ հրամանագրով «Վեցամատյանն» ընդունվեց որպես քաղաքացիական իրավունքի օրենսդրության հիմք։ Այն մեծ դեր է խաղացել Բյուզանդիայում և Հունաստանում իրավագիտական մտքի զարգացման գործում։ Նրա նորմերից շատերը կիրառվել են նաև Բեսարաբիայում, Վալախիայում և Մոլդավիայում։ «Արմենոպուլոսի վեցամատյանն» առաջին անգամ լույս է տեսել 1540 թվականին, Փարիզում։
111

Անվան այլ կիրառումների համար տե՛ս՝ 111 (այլ կիրառումներ)


== Դեպքեր ==


== Ծնունդներ ==


== Մահեր ==
111 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 111 թվականն է, 
II դարի 11-րդ տարին։
Կոզիրևո (գյուղ, Սմոլենսկի շրջան)

Կոզիրևո (ռուս.՝ Козырево), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Դոլիձե

Վլադիմիր Դոլիձե (վրաց.՝ ვლადიმერ დოლიძე, մարտի 2 (15), 1908 - անհայտ), վրացի խորհրդային հնչյունային ռեժիսոր։ Վրացական ԽՍՀ արվեստի վաստակավոր գործիչ (1961)։ Ստալինյան մրցանակի դափնեկիր (1950)։


== Կենսագրություն ==
Վլադիմիր Դոլիձեն ծնվել է 1908 թվականի մարտի 2-ին (մարտի 15)։ Սեմյոն Դոլիձեի եղբայրն է։ 1931 թվականին ավարտել է Թբիլիսիի Ս. Կիրովի անվան պետական ճարտարագիտական ինստիտուտը։ 1932-1937 թվականին աշխատել է Թբիլիսիի կոնսերվատորիայում։ 1937 թվականից աշխատել է որպես հնչյունային օպերատոր։ Մասնակցել է գեղարվեստական, մուլտիպլիկացիոն, վավերագրական ու տեխնիկական ֆիլերի ստեղծմանը։


== Ֆիլմագրություն ==
1939 - Պատանի հրաձիգը
1940 - Հայրենիք
1941 - Ընկերություն
1941 - Կոլխիդայի կրակները
1942 - Գեորգի Սաակաձե (1-ին սերիա, Դավիթ Լոմիձեի հետ համատեղ)
1943 - Գեորգի Սաակաձե (2-րդ սերիա)
1944 - Ջուրղայի վահանը
1947 - Բանաստեղծի օրորոցայինը
1954 - Ճպուռ
1956 - Բաշի Աչուկ
1956 - Էթերիի երգը
1957 - Օթարի այրին
1958 - Մայակովսկին սկսել է այսպես
1959 - Օր վերջին, օր առաջին
1960 - Ասք մի աղջկա մասին


== Մրցանակներ ==
Ստալինյան մրցանակ (1950) - «Ջուրգայի վահանը» ֆիլմի ստեղծման աշխատանքներին մասնակցության համար (1944)
Վրացական ԽՍՀ արվեստի վաստակավոր գործիչ (1961)


== Գրականություն ==
Кинословарь в 2-х томах, М., «Советская энциклопедия», 1966-1970.
Ալեքսեյ Միխայլովիչ

Ալեքսեյ Միխայլովիչ (ռուս.՝ Алексей I Михаилович, մարտի 19 (29), 1629, մարտի 17 (27), 1629, մարտի 10 (20), 1629 կամ մարտի 29, 1629(1629-03-29), Մոսկվա, Ռուսական թագավորություն - հունվարի 29 (փետրվարի 8), 1676 կամ փետրվարի 8, 1676(1676-02-08), Մոսկվա, Ռուսական թագավորություն), ռուսական ցար 1645 թվականից։


== Կենսագրություն ==
Միխայիլ Ֆեոդորովիչի որդին։ Ձգտում էր բացարձակ միապետության, պայքարում եկեղեցու հավակնությունների դեմ, նսեմացնում բոյարական Դումայի դերը։ Ալեքսեյ Միխայլովիչի արտաքին քաղաքականության ամենակարևոր հաջողությունն էր Ուկրաինայի վերամիավորումը Ռուսաստանի հետ 1654։ Նրա օրոք ուժեղացան գյուղացիության ֆեոդալական շահագործումը և քաղաքային բնակչության ֆինանսական կողոպուտը, բռնկվեցին Մոսկվայի ապստամբությունները 1648, 1662, գյուղացիական պատերազմը Ռազինի առաջնորդությամբ 1670-1671։


== Թագավորում ==
Ալեքսեյ Միխայլովիչի Մաքսային 1653 և Նոր առևտրական 1667 կանոնադրությունները նպաստեցին ներքին և արտաքին առևտրի ծավալմանը։ Ալեքսեյ Միխայլովիչի ժամանակ աշխուժացան հայ-ռուսական հարաբերությունները։ Ռուսական արքունիքի հետ կապեր հաստատեցին Նոր Ջուղայի հայ վաճառականները, որոնք ցանկանում էին Ռուսաստանի վրայով իրանական մետաքսը Եվրոպա արտահանելու և եվրոպական ապրանքներ Իրան ներմուծելու արտոնություն ստանալ։
1660 թվականին առևտրական բանակցություններ վարելու նպատակով Սպահանից Մոսկվա եկած հայ վաճառականներից խոջա Զաքար Սահրատյանը Ալեքսեյ Միխայլովիչին նվիրեց «Ալմաստե գահ»։ Մոսկվայի դիվանագիտական ատյանում Զ. Սահրատյանին առաջարկեցին Մոսկվա ուղարկել.


== Գործունեություն ==
1667 թվականին Ալեքսեյ Միխայլովիչի հրավերով Իրանից Մոսկվա մեկնեց հայ նկարիչ Բոգդան Սալթանովը և նշանակվեց պալատական նկարիչ։ Նույն թվականին Նոր Ջուղայի «Հայկական առևտրական ընկերության հետ» կնքվեց պայմանագիր, որով հայ վաճառականներն ստացան տարանցիկ առևտրի իրավունք և մաքսային արտոնություններ։ Հայ ազատագրական շարժման գործիչներ Գրիգոր Լուսիկենցը (Լուսիկով), Վասիլ Դաուդովը, Հակոբ Դ Ջուղայեցին, Գանձասարի Պետրոս կաթողիկոսը ձգտում էին Ալեքսանդր Միխայլովիչի արքունիքի հետ ունեցած կապերն օգտագործել Հայաստանի ազատագրման խնդրում Ռուսաստանի քաղաքական ու դիվանագիտական աջակցությունն ստանալու համար։


== Ծանոթագրություններ ==
Հիերատիկ գիր

Հիերատիկ գիր, Հիերատական գիր (հունարեն՝ ἱερατικά), եգիպտական գաղափարագրի՝ Ք. ա. 3000 թ. մինչև 8-րդ դարի աշխարհիկ նպատակների համար օգտագործվող տեսակ, որի նշանները պարզեցված հիերոգլիֆներ են։ Օգտագործվել է պապիրուսի, կաշվի, հազվադեպ նաև քարի վրա գրելու համար։ Հիերատական գրանշանները մոտ 600 հատ են, որոնք համապատասխանում են կամ առանձին հիերոգլիֆների, կամ որպես կապգիր՝ նրանց խմբերին։ Այս գրով հնագույն հուշարձանը Աս թագավորի պապիրուսն է՝ «Պրիսսեի պապիրուսը» (վերջին տիրոջ անունով)՝ հրատարակված Փարիզում 1847 թվականին։ Դուրս է մղվել դեմոտական գրի կողմից։ Անվանման հեղինակը Կղեմես Ալեքսանդրացին է (Ստրոմատիս, V. 4), ով հին հունարենով եգիպտական գրի այս տեսակը կոչել է γράμματα ἱερατικά՝ «սրբազան գիր»։


== Ծանոթագրություններ ==


== Գրականություն ==
Gardiner A. H. Egyptian hieratic texts. Leipzig, 1911.
Möller G. Hieratische Paläographie։ die ägyptische Buchschrift in ihrer Entwicklung von der fünften Dynastie bis zur römischen Kaiserzeit. 2. verb. Aufl. Bd. I—III. Leipzig, 1927 (Репринт։ Berlin, 1961), առցանց հղում.
Goedicke H. Old Hieratic Paleography. Baltimore, 1988.
Лурье И. М. Хрестоматия древнеегипетских иератических текстов. Л., 1948.
Коростовцев М. А. Введение в египетскую филологию. М., 1963. С. 59—68. առցանց հղում.
Перепелкин Ю. Я. Основы египетской раннединастической эпиграфики // Коростовцев М. А. Писцы древнего Египта / Под. общ. ред. А. С. Четверухина. СПб., 2001. С. 309—335. ISBN 5-89740-053-9, առցանց հղում.


== Արտաքին հղումներ ==
Հիերատիկ գրի դասընթաց Archived 2021-01-25 at the Wayback Machine. (անգլ.)
Հին եգիպտերեն հիերատիկ ձեռագրեր
Հիերատիկ գիր
Եգիպտական գիր
Պապիսիլա

Պապիսիլա (էստ․՝ Papisilla), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(2314) Ֆիլդ

(2314) Ֆիլդ (անգլ.՝ Field), աստերոիդ աստերոիդների հիմնական գոտում։ Հայտնաբերվել է 1977 թվականի նոյեմբերի 12-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,260496 ա. մ., առավելագույնը մոտենում է 2,2052 ա. մ. հեռավորության վրա և հեռանում 2,3158 ա. մ.։ Արեգակի շուրջ մեկ ամբողջական պտույտ է կատարում 1241,38 երկրային օրվա ընթացքում, իր ուղեծրով շարժվելով միջինում 0,29 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2314) Ֆիլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորիս Վիոի անվան ալտահարների միջազագային մրցույթ

Մորիս Վիոի անվան ալտահարների միջազագային մրցույթը (ֆրանս. Le Concours International d'Alto Maurice Vieux)ֆրանսիական մրցույթ է, որը կազմակերպվել է 1983 թվականին ֆրանսիացի մեծ ալտահար Մորիս Վիոյի պատվին։ Մրցույթը անցկացվում է Ֆրանսիայի տարբեր քաղաքներում։ Կազմակերպվում է ֆրանսիական «Ալտի ընկերները» կազմակերպության գլխավորությամբ։ Մրցույթի ժյուրիի անդամներն են Յուրի Բաշմետը, Տաբեա Ցիմմերմանը, Ժերար Կոսեն և այլ ալտահարներ։
Ուտար Պրադեշի օրենսդիր ժողով

Ուտար Պրադեշի օրենսդիր ժողով (հինդի՝ उत्तर प्रदेश विधान सभा), Հնդկաստանի Ուտար Պրադեշ նահանգի երկպալատ օրենսդիր ստորին պալատ։ Այն ընդհանուր ունի 403 անդամ։
Մինչև 1967 թվականը Օրենսդիր ժողովը բաղկացած է եղել 431 անդամից, ներառյալ նշանակված մեկ անգլո-հնդկական անդամից։ Տարանջատման հանձնաժողովի հանձնարարականի համաձայն, որը նշանակվում էր յուրաքանչյուր մարդահամարից հետո, վերանայվել է մինչև 426։ 2000 թվականի նոյեմբերի 9-ին պետության վերակազմավորումից հետո Ժողովի թվաքանակը կրճատվել է մինչև 403 անդամ։ Ուտար Պրադեշի անդամներն ընտրվում են հինգ տարի ժամկետով։


== Տես նաև ==
Ուտար Պրադեշի գլխավոր նախարարների ցանկ
Ուտար Պրադեշի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Official Site of Legislature in Uttar Pradesh Archived 2015-09-28 at the Wayback Machine.
Uttar Pradesh Government website
UP Assembly


== Աղբյուրներ ==
History of Legislature in Uttar Pradesh
Մաասլովա

Մաասլովա (էստ․՝ Maaslova), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զաբոլոտ (գյուղ, Կարդիմովսկի շրջան)

Անվան այլ կիրառումների համար տե՛ս՝ Զաբոլոտ (այլ կիրառումներ)Զաբոլոտ (ռուս.՝ Заболоть), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորոդիշնա (Սուխոնայի վտակ)

Գորոդիշնա (ռուս.՝ Городишна), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 160 կմ հեռավորության վրա։ Գետի երկարությունը 88 կմ է։ Ակունքը գտնվում է Գորոդիչիսկի ճահճուտներում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009227
Հիդրոլոգիական ուսումնասիրությունների կոդը - 103000922
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իրաքյան Քուրդիստանի անկախության հանրաքվե, 2017

Իրաքյան Քուրդիստանի անկախության հանրաքվե, 2017 թվականի սեպտեմբերի 25-ին նախատեսված հանրաքվե։ Ի սկզբանե նախատեսվում էր անցկացնել հանրաքվեն 2014 թվականին, սակայն Քուրդիստանի տարածաշրջանային կառավարության և Իրաքի դաշնային կառավարության միջև վիճաբանության ֆոնին հանրաքվեն հետաձգվել է, իսկ 2014 թվականին կազմակերպել են ուղղակի ոչ պաշտոնական հարցում-հանրաքվե։ Քրդերի համար անկախության նոր պայքարի խթան է հանդիսացել Իսլամական պետության ներխուժումն հյուսիսային Իրաքի տարածք, որի արդյունքում պաշտոնական Բաղդադի զինված ուժերը լքել են հյուսիսային որոշ տարածքներ, որոնք էլ իրենց հերթին զբաղեցրել է փեշմերգան և այդպիսով այդ տարածքները այսօր փաստացի վերահսկում են քրդերը։
Հանրաքվեն մի քայնի անգամ նախագծվել է և մի քանի անգամ հետաձգվել, քանի որ Մոսուլի ազատագրման գործում քրդական ուժերը համագործակցել են Իրաքի կենտրոնական կառավարության հետ, սակայն արդեն 2017 ապրիլին պարզ դարձավ, որ հնարավոր շուտով իրականցնել հանրաքվեն։ 2017 թվականի հունիսի 7-ին նախագահ Մասուդ Բարզանին հանդիպել է Քուրդիստանի ժողովրդավարական կուսակցության, Քուրդիստանի հայրենասիրական միության, Քուրդիստանի իսլամական միության, Քուրդիստանի իսլամական շարժման, Քուրդիստանի կոմունիստական կուսակցության, Քուրդիստանի կոմունիստների կուսակցության, Քուրդիստանի աշխատավորների և բանվորների կուսակցության, Քուրդիստանի զարգացման և բարեփոխումների կուսակցության, Էրբիլի թուրքմենական ցուցակի, Իրաքի թուրքմենական ճակատի, Թուրքմենստանի զարգացման կուսակցության, Քուրդիստանի խորհրդարանի հայկական ցուցակի, Ասորական ժողովրդավարական շարժման և Ասորական խալդեական ժողովրդական խորհրդի ներկայացուցիչների հետ, որտեղ քրդերը հաստաել են հանրաքվեի անցկացման ժամանակը՝ 2017 թվականի սեպտեմբերի 25։ 2017 թվականի հուլիսի 10-ին Իրաքի կառավարությունը հայտարարել է Մոսուլում Իսլամական պետության նկատմամբ հաղթանակի մասին։


== Կուսակցությունների դիրքորոշումը ==


== Տես նաև ==
Իրաքյան Քուրդիստանի անկախության հանրաքվե, 2005
Քիրքուքի կարգավիճակի հանրաքվե


== Ծանոթագրություններ ==

Կաղապար:Իրաքյան Քուրդիստանի ընտրություններ
Ֆուտբոլի Անգլիայի գավաթ 2001-02

Ֆուտբոլի Անգլիայի գավաթ 2001-02 (անգլ.՝ 2001-02 FA Cup), Ֆուտբոլի Անգլիայի գավաթի 121-րդ խաղարկությունն է, որում հաղթեց «Արսենալ» ֆուտբոլային ակումբը։


== Եզրափակիչ ==
Հոսքային արտադրություն

Հոսքային արտադրություն, արտադրության կազմակերպման մեթոդ։ Ապահովում է տեխնոլոգիական պրոցեսի բոլոր օպերացիաների ըստ ժամանակի համաչափ կատարումը, արտադրանքի թողարկման սահմանված տեմպերին համապատասխան աշխատատեղերի միջև արտադրության օբյեկտի տեղաշարժը։ Հոսքային արտադրության նախադրյալը մի օղակում համասեռ կամ կառուցվածքի ու տեխնոլոգիայի տեսակետից նման արտադրանքի թողարկման կենտրոնացումն է։ Հիմնական հատկանիշներն են.

արտադրության պրոցեսի մասնատվածությունն առանձին, համեմատաբար կարճատև օպերացիաների,
որոշակի օպերացիայի կատարման գծով յուրաքանչյուր աշխատատեղի մասնագիտացումը,
բոլոր օպերացիաների համաձայնեցված (նաև զուգահեռ) և ռիթմիկ կատարումը,
աշխատատեղերի տեղաբաշխումը տեխնոլոգիական պրոցեսի հաջորդականությամբ,
միջօպերացիոն տրանսպորտի առկայությունը։ Հոսքային արտադրության կազմակերպման հիմքը հոսքի հաշվարկային տակտի (աշխատօրվա տևողության հարաբերությունն արտադրանքի թողարկման օրական առաջադրանքին) և տեմպի (տակտի հակադարձ մեծության) որոշումն է, օպերացիաների սինքրոնության ապահովումը, իսկ ներդրման նախապայմանը՝ ձեռնարկության մասնագիտացումը։ Հոսքային արտադրությունը նպաստում է արտադրության օբյեկտի, դրա մասերի նորմալացմանը, ստանդարտացմանն ու միատեսակացմանը, բարելավում ձեռնարկության ֆինանսա-տնտեսական գործունեության բոլոր ցուցանիշները։
Գրիգորի Համբարձումյան

Գրիգորի Դավթի Համբարձումյան (28 օգոստոսի, 1933, Ղափան - 21 նոյեմբերի, 2014, Կապան),խորհրդային ֆուտբոլիստ, պաշտպան։ ԽՍՀՄ սպորտի վարպետ (1960)։ Հայկական ԽՍՀ վաստակավոր մարզիչ (1966)։


== Ակումբային կարիերա ==
Խաղացել է հայրենի քաղաքի «Լեռնագործ» (ներկայում՝՝ «Գանձասար») ակումբում։ 1953 թվականին հրավիրվել է Երևանի «Սպարտակ» ակումբ։
ԽՍՀՄ առաջնության բարձրագույն լիգայում անցկացրել է 33 խաղ և խփել 2 գոլ։
Գրիգորի Համբարձումյանը առաջին ֆուտբոլիստն է Հայաստանից, ով ընդգրկվել է ԽՍՀՄ-ի մրցաշրջանի լավագույն 33 ֆուտբոլիստների ցանկում
1961 թվականին նա եղել է երկրորդը այդ ցանկում (աջ եզրային պաշտպանի դիրքում)։


== Կարիերան հավաքականում ==
Գրիգոր Համբարձումյանը Խաղացել է ԽՍՀՄ հավաքականում։ 1962 թվականին Չիլիում անցկացող ֆուտբոլի աշխարհի առաջնությունից առաջ ընդգրկվել է ԽՍՀՄ հավաքականի հայտագրային կազմում (40 խաղացող), որ ներկայացվել է ՖԻՖԱ-ին առաջնության սկսելուց 45 օր առաջ։ Սակայն ծանր վնասվածքի պատճառով չի մասնակցել առաջնությանը։ Լիովին չապաքինվելով՝ անցել է մարզչական աշխատանքի։ Եղել է Ղափանի «Լեռնագործ» ակումբի մարզիչ, որը հանդես է եկել ԽՍՀՄ առաջնության Բ կարգում։ Համբարձումյանի գլխավորությամբ «Լեռնագործը» 1966 թվականին զբաղեցրել է առաջին տեղը և պայքարել ԽՍՀՄ առաջնության Ա կարգ դուրս գալու համար։ Տկիբուլիում անցկացող եզրափակիչ փուլում խաղացել է «Նեման» (Գրոդնո) «Պոլադ» (Սումգայիթ), «Մեշախտե» (Տկիբուլի) ակումբների հետ, պարտություն է կրել «Մեշախտեի» դեմ խաղում։


== Ձեռքբերումներ ==
անհատական
Ընդգրկվել է ԽՍՀՄ մրցաշրջանի 33 լավագույն ֆուտբոլիստների ցանկում (1) - № 2 (1961)


== Ընտանիք ==
Գրիգորի Համբարձումյանը Օլիմպիական խաղերի մրցանակակիր ջրացատկորդ Դավիթ Համբարձումյանի հայրն է։


== Ծանոթագրություններ ==


== Գրականություն ==
Лукашин Ю. С. Звезды советского футбола. Справочник-календарь. 1988 г.
«Футбол» (еженедельник), 1962, № 14
«Футбол» (еженедельник), 1962, № 15
«Футбол» (еженедельник), 1962, № 8
Григорян А. Г. Король воздуха – Газета «Урарту», №14 2001 г.


== Արտաքին հղումներ ==
Ֆուտբոլիստի էջը FootballFacts.ru կայքում (ռուս.)
Ամալյա Արազյան

Ամալյա Արտեմի Արազյան (դեկտեմբերի 2 (15), 1912 կամ դեկտեմբերի 10 (23), 1912, Երևան, Կովկասի փոխարքայություն, Ռուսական կայսրություն - սեպտեմբերի 30, 2005(2005-09-30), Երևան, Հայաստան), հայ դերասանուհի։ ՀԽՍՀ ժողովրդական արտիստ (1962)։


== Կենսագրություն ==
1932 թվականին ավարտել է Հայաստանի Առաջին պետթատրոնի ստուդիան։ 1932–2000 թվականներին եղել է նույն թատրոնի դերասանուհի։ Արազյանն անձնավորել է զգացմունքային, հախուռն հուզականությամբ օժտված կերպարներ՝

Ռուքայա՝ Բ. Յուժին-Սումբատովի «Դավաճանություն»
Մարգարիտ՝ Ա. Շիրվանզադեի «Պատվի համար»
Քլեյա՝ Գ. Ֆիգեյրեդոյի «Եզովպոս»
Շամիրամ՝ Ն. Զարյանի «Արա Գեղեցիկ»Նկարահանվել է նաև կինոյում։


== Ֆիլմագրություն ==


== Ծանոթագրություններ ==
Ալպիական սալամանդրա

Ալպիական սալամանդրա կամ սև սալամանդրա (լատ.՝ Salamandra atra), պոչավոր երկկենցաղների կարգի սալամանդրերի ցեղին պատկանող սողուն։
Նման է բծավոր սալամանդրային, սակայն նրանից տարբերվում է ավելի գեղակազմ մարմնով և միատարր՝ առանց բծերի սևափայլ գունավորմամբ։


== Տարածվածություն ==
Ալպիական սալամանդրաը եվրոպական երկկենցաղ է։ Տարածված է Ալպյան լեռներում և հարակից լեռնաշղթաներում՝ ծովի մակարդակից 600-3000 մետր բարձրություններում։
Գլխավոր տարածման արեալները ընդգրկում են Ավստրիայի, Իտալիայի և Շվեյցարիայի տարածքները, ինչպես նաև Ֆրանսիայի արևելքը և Գերմանիայի հարավը։
Բացի Ալպերից, սև սալամանդրաերը ապրում են նաև Բալկանյան թերակղզու հյուսիսում՝ Սլովենիայի, Խորվաթիայի, Սերբիայի, Չեռնոգորիայի և Բոսնիա Հերցեգովինայի տարածքում։ Լինում է լեռնային գետերի ափերի մոտ, ինչպես նաև թփերի և քարերի վրա։


== Նկարագրություն ==
Մարմնի երկարությունը կազմում է 13-18 սմ։ Մարմինը վառ սև է՝ փայլուն, նախազգուշացնող գունավորման վառ օրինակ։
Բծերը բացակայում են։


== Ծանոթագրություններ ==
Քեչի-մաղարա

Քեչի-մաղարա, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Զալուժեչե

Զալուժեչե (ռուս.՝ Залужечье), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1538

1538 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1538 թվականն է, 
XVI դարի 38-րդ տարին։


== Դեպքեր ==


== Ծնունդներ ==


== Մահեր ==
Ռոդրիգո Դոուրադո

Ռոդրիգո Դոուրադո (պորտ.՝ Rodrigo Dourado Cunha, հունիսի 17, 1994(1994-06-17), Պելոտաս, Ռիու Գրանդի դու Սուլ, Բրազիլիա), բրազիլացի ֆուտբոլիստ, կիսապաշտպան։ Հանդես է գալիս բրազիլական «Ինտերնասիոնալ»-ի կազմում։
2016 թվականին մասնակցել է Օլիմպիական խաղերին։


== Ակումբային կարիերա ==
Ռոդրիգոն «Ինտերնասիոնալ» ֆուտբոլային ակումբի սան է։
Թիմի հիմնական կազմում իր նորամուտը նա նշել է 2012 թվականի հունվարի 26-ին՝ «Կերամիկա»-ի դեմ խաղում։ Այդ խաղում նա 78-րդ րոպեին փոխարինել է Գիլյերմո Ալֆոնսուին։
Բրազիլիայի առաջնության շրջանակներում իր նորամուտը Ռոդրիգոն նշել է 2012 թվականի սեպտեմբերի 16-ին՝ «Ռեսիֆե»-ի դեմ խաղում, որն ավարտվել է 2-2 հաշվով։
Լիբերտադորեսի գավաթի խաղարկության շրջանակներում իր նորամուտը Դոուրադոն նշել է 2015 թվականի ապրիլի 16-ին՝ «Ունիվերսիդադ դե Չիլի»-ի դեմ խաղում։ Նա մասնակցել է ամբողջ հանդիպմանը, որն ավարտվել է 4-0 հաշվով։


== Միջազգային կարիերա ==
2016 թվականի հունիսի 29-ին Ռոդրիգո Դոուրադոն հրավիրվել է Օլիմպիական հավաքական՝ Օլիմպիական խաղերին մասնակցելու համար։
Մրցաշարի ընթացքում նա մասնակցել է 1 հանդիպման։


== Վիճակագրություն ==


== Ձեռքբերումներ ==
Օլիմպիական խաղերի չեմպիոն - 2016


== Ծանոթագրություններ ==


== Արտաքին հղումներ ==
Էջը «Ինտերնասիոնալ»-ի պաշտոնական կայքում Archived 2018-04-10 at the Wayback Machine.
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Բոն Ժեզուս դա Լապաի գավառ

Բոն Ժեզուս դա Լապաի գավառ (պորտ.՝ Microrregião de Bom Jesus da Lapa), գավառ Բրազիլիայում, մտնում է Բաիաի նահանգի մեջ։ Մտնում է Վալի Սան Ֆրանսիսկանու դա Բաիայի մարզի մեջ։ 2005 թվականի տվյալներով բնակչությունը կազմում է 168 165 մարդ։ Տարածքը՝ 15 702,615 կմ2։ Բնակչության խտությունը՝ 10,7 մարդ/կմ²։


== Վիճակագրություն ==
Համախառն ներքին արտադրանքը կազմել է 403 370 648,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 2 442,71 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,624։


== Գավառի կազմ ==
Գավառի կազմի մեջ են մտնում հետևյալ համայնքները.

Բոն Ժեզուս դա Լապա
Կարինյանյա
Ֆեիրա դա Մատա
Պարատինգա
Սարրա դու Ռամալյու
Սիտիու դու Մատու
Տրոիցկոե (գյուղ, Զավյալովսկի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ռուս.՝ Троицкое), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեյթոն Հյուիթի ելույթները և նվաճումները մրցաշարերում

Լեյթոն Հյուիթի ելույթները և նվաճումները մրցաշարերում ցանկը կազմված է թենիսի մրցաշարերում ավստրալիացի թենիսիստ Լեյթոն Հյուիթի մասնակցության և նվաճումների վիճակագրությունից


== Վարկանիշը տարվա վերջին ==


== Ելույթները մրցաշարերում ==


=== Ելույթները մենախաղերում ===


==== Մեծ Սաղավարտի մրցաշարերի եզրափակիչներ մենախաղում (4) ====
Հաղթակներ (2)

Պարտություններ (2)


==== ATP Ամփոփիչ մրցաշարի եզրափակիչներ մենախաղում (3) ====
Հաղթանակներ (2)

Պարտություններ (1)


==== ATP մրցաշարերի եզրափակիչներ մենախաղում (46) ====
Հաղթանակներ (30)

Պարտություններ (16)


==== Չելենջերների և ֆյուչերսների եզրափակիչներ մենախաղում (3) ====
Հաղթանակներ (1) 

Պարտություններ (1) 

Չխաղացած եզրափակիչներ (1)


=== Ելույթներ զուգախաղում ===


==== Մեծ Սաղավարտի մրցաշարերի զուգախաղի եզրափակիչներ (1) ====
Հաղթանակներ (1)


==== ATP մրցաշարերի եզրափակիչներ զուգախաղում (8) ====
Հաղթանակներ (3)

Պարտություններ (5)


==== Չելենջերների և ֆյուչերսների եզրափակիչներ զուգախաղում (6) ====
Հաղթանակներ (3)

Պարտություններ (2)

Չխաղացված եզրափակիչներ (1)


=== Ելույթներ խառը զուգախաղում ===


==== Մեծ Սաղավարտի մրցաշարերի եզրափակիչներ խառը զուգախաղում (1) ====
Պարտություններ (1)


=== Ելույթներ թիմային մրցաշարերում ===


==== Թիմային մրցաշարերի եզրափակիչներ (7) ====
Հաղթանակներ (3)

Պարտություններ (4)


== Մրցաշարերում ելույթների պատմություն ==
Ըստ 2015 թվականի ապրիլի 6-ի դրության


=== Մենախաղ ===


== Անձնական հանդիպումների պատմություն ==
Վիճակագրությունը բերված է համաձայն 2014 թվականի նոյեմբերի 16-ի ITF կայքի տվյալների


== Ծանոթագրություններ ==


== Աղբյուրներ ==
Լեյթոն Հյուիթի պրոֆիլը ATP կայքում (անգլ.)
Լեյթոն Հյուիթի պրոֆիլը ITF կայքում Archived 2017-01-28 at the Wayback Machine. (անգլ.)
Լեյթոն Հյուիթի պրոֆիլը Դևիսի Գավաթի մասնակցի կայքում (անգլ.)
Ալեքսանդր Թադևոսյան

Անվան այլ կիրառումների համար տե՛ս՝ Ալեքսանդր Թադևոսյան (այլ կիրառումներ)Ալեքսանդր Յուրայի Թադևոսյանը (օգոստոսի 9, 1980(1980-08-09), Թբիլիսի, Վրացական ԽՍՀ, ԽՍՀՄ) հայ ֆուտբոլիստ է, որը հանդես է գալիս «Միկա» ֆուտբոլային ակումբում որպես պաշտպան։


== Ծանոթագրություններ ==


== Արտաքին հղումներ ==
Ալեքսանդր Թադևոսյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Ռյոգոկու Կոկուգիկան

Ռյոգոկու Կոկուգիկան (ճապ.՝ 両国国技館 Ռյո։գուկու Կոկուգիկան, «Ազգային մենամարտերի դահլիճ Ռյոգոկու»), կամ ուղղակի Կոկուգիկան — ծածկված սպորտային մարզահամալիր, որը գտնվում է Յոկոամի թաղամասում (Ռյոգոկույի մոտակայքում), Տոկիոյի Սումիդա շրջանում, բացվել է 1985-ին։
Այս մարզասրահի հիմնական նշանուկությունն է — սումոյի այսպես կոչված Հոմբասյո մրցաշարերի անցկացումը։ Տոկիոյում անցկացվում է երեք հոմբասյո՝ «առաջինը» — հունվարին, «ամառայինը» — մայիսին և «աշնանայինը» — սեպտեմբերին։ Նույն շենքում գտնվում է նաև սումոյի թանգարանը։ Բացի սումոյից այնտեղ անցկացվում են նաև բռնցքամարտի, ռեսլինգի մրցաշարեր և երաժշտական համերգներ։


== Պատմություն ==

Մինչև մասնագիտացված մարզասրահի կառուցումը՝ սումոյի մրցումները Տոկիում անցկացվում էին Էկո տաճարի տարածքում։
Մեյձի դարաշրջանում, 1909-ին այս ծիսական մարզաձևի հանրաճանանչության աճը հանգեցրել էր առաջին ազգային մարտարվեստների մարզասրահի կառուցման անհրաժեշտությանը։ Տարողունակությունը կազմում էր 13000 մարդ։
Երկրորդ համաշխարհային պատերազմի ժամանակ ճապոնական բանակը զբաղեցրել էր այդ շենքը և մրցաշարերը անցկացվում էին բեյսբոլի մարզահրապարակում։ Ճապոնիայի օկուպացիայի տարիներին թույլատրվել էր ընդամենը երկու մրցաշար մարզասրահի տարածքում — 1945-ի նոյեմբերին և 1946-ի նոյեմբերին։ Հիմնականում մարզասրահը օգտագործվում էր օկուպացիոն զորքերի կողմից որպես սառցադաշտ։ Մինչև 1954 թ. մրցաշարերը անցկացվում էին Մեյձի տաճարում, իսկ հետո Կուրամաե Կոկուգիկանում մինչև 1985 թ., երբ բացվեց ներկայիս Ռյոգոկու մարզասրահը։
2020 թ. Ամառային Օլիմպիական Խաղերին այստեղ պլանավորվում է անցկացնել բռնցքամարտի մրցումները։


== Հետաքրքիր փաստեր ==
Կախովի կտուրը պատրաստված է Իսե սուրբ տաճարի փայտից։
Դոհյոն իջնում և բարձրանում է վերելակի օգնությամբ։ Այդ արված է այլ մրցումներ իրականացնելու նպատակով։
Շենքի ստորգետնյա հարկում կա խանութ, ուր պատրաստում են տապակած հավ։ Համարվում է, որ հավը հաջողություն է բերում սումոյիստին, քանզի այդ կենդանին ամուր կանգնած է երկու ոտքի վրա։ Այդ նույն պատճառով էլ տյանկոնաբեյի հիմնական բաղադրիչն է՝ հավի միսը։
Պրոֆեսիոնալ սումոյի մրցումների ժամանակ մասուսեկիի(ավանդական չորս տեղանոց նստատեղ) վրա նստած թույլատրվում էր ծխել։ 2005-ից ծխելը արգելված է ամբողջ մարզասրահով մեկ։
Չնայած նրան, որ տարբեր ազգային սիրողական սումոյի մրցումները անցկացվում են նաև կանանց միջև, այս մարզահրապարակում կանացի սումոյի մրցումների անցկացումը արգելված է։
Հոմբասյոների ընթացքում այստեղ անցկացվում են էքսկուրսիաներ և աշխատում են հուշանվերների խանութներ։ Այդ ժամանակ թանգարանի մուտքը ազատ է։
Հոմբասյոյի հեռարձակումը իրականանում է «Դոսուկոյ-ՖՄ» րադիո-ալիքով, ինչպես նաև NHK-BS, սկսած 2003-ից։ («Դոսու-կոյ!»՝ մարտական կոչերից մեկն է, որը հնչեցնում են սումոյիստները գոտեմարտից առաջ)
2005-ից կա նաև հեռուստահեռարձակում «Sumo Live TV» ալիքով։
Ոսկեգույն կտուրը կարող է բացվել 80 %։


== պատկերասրահ ==

		
		
		


== Տես նաև ==
սումո
Էդո-Տոկիո թանգարան
Դոհյո
Հոմբասյո


== Հղումներ ==
Путеводитель по Рёгоку Кокугикану (ճապոներեն)
Гугл карты — вид изнутри
Դալի (Նիկոսիայի շրջան)

Դալի, գյուղ Կիպրոսի Հանրապետության հարավ-արևելքում՝ Նիկոսիայի շրջանում։ Ըստ 2011 թվականի մարդահամարի՝ գյուղի բնակչությունը կազմում է 10,466 մարդ։


== Ծանոթագրություններ ==
Կծոխուր սովորական

Կծոխուր սովորական (լատ.՝ B. vulgaris L.), կծոխուրազգիների ընտանիք, ծորենի ցեղի բույս։


== Նկարագրություն ==
Կծոխուր սովորականը տերևաթափ թուփ է՝ մինչև 1,5 մ բարձրությամբ, անկյունավոր, ուղղաձիգ, դեղնավուն կամ դեղնածիրանագույն, ավելի ուշ՝ գորշամոխրավուն ճյուղերով։ 1—2 սմ երկարություն ունեցող փշերը 3 կամ 5 ճյուղանի են։ Ծաղկաբույլը հուրան է, կազմված 8—25 դեղին ծաղիկներից, որոնք խիստ տհաճ հոտ են արձակում։ Հատապտուղը ալ-կարմիր է, երկարավուն-էլիպսաձև։ Ծաղկում է ապրիլ-մայիսին, պտուղները հասունանում են սեպտեմբեր-հոկտեմբերին։


== Տարածվածություն ==
Տարածված է Կովկասում, Ռուսաստանում, Հարավային և Միջին Եվրոպայում, Բալկաններում, Փոքր Ասիայում։ Հայկական պայմաններում հանդիպում է հյուսիսարևելյան շրջաններում, Լոռիում, Սևանի ավազանում և Վայքում, աճում է անտառների եզրերին, թփուտների մեջ, ծովի մակերևույթից մինչև 2200—2500 մ բարձրության վրա։ Սովորական կծոխուրը չի կարելի տնկել հացահատիկային կուլտուրաների դաշտերի եզրերին, քանի որ միջանկյալ տեր է հանդիսանում ժանգասնկի համար։ Վերջինս այստեղ է անցկացնում իր կյանքի սկզբնական փուլը և հետո վարակում է ցորենին։ Սովորական կծոխուրը աչքի է ընկնում երաշտադիմացկունությամբ, պահանջկոտ չէ հողի նկատմամբ, ցրտադիմացկուն և ստվերադիմացկուն է։ Պարունակում է զգալի քանակությամբ վիտամին և խնձորաթթու։


== Կիրառություն ==
Օգտագործվում են երիտասարդ տերևները և հասուն պտուղները ինչպես թարմ, այնպես էլ որպես համեմունք՝ չորացրած վիճակում։ Լայնորեն է օգտագործվում ինչպես կանաչապատման, այնպես էլ անտառապատման բնագավառում։ Աչքի է ընկնում դեկորատիվության հրաշալի դինամիկայով։ Վաղ գարնանը, տնկարկների դեռևս ձմեռային, գորշ մոխրավուն երանգի վրա գունային գեղեցիկ ու հաճելի հակադրություն են կազմում կծոխուրի վառ դեղնականաչ տերևները։ Բույսը առանձնապես գեղեցիկ տեսք է ստանում ծաղկման շրջանում և երբ հասունանում են ալ-կարմիր պտուղները։ Աշնանը բույսի սաղարթը ստանում է նարնջակարմիր, գեղեցիկ գունավորում։ Կծոխուրը գեղեցիկ է նույնիսկ ձմռանը, թփի վրա պահպանվող պտուղների շնորհիվ։
Էկոլոգիական խումբը Xll-ն է։


== Ծանոթագրություններ ==
Դերնովսկի գյուղական խորհուրդ (Տրոստյանեցկի շրջան)

Դերնովսկի գյուղական խորհուրդ  (ուկրաիներեն՝ Дернівська сільська рада), Ուկրաինայի Սումիի մարզի Տրոստյանեցկի շրջանում։
2001 թվականի տվյալներով Դերնովսկի գյուղական խորհրդում բնակվում էր 552 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ժողովածու (625)

Ժողովածու (625), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 625 թվի տակ։ Ձեռագիրը գրվել է 17-րդ դարում Խաչատուր արքեպիսկոպոսի և Խաչատուր վարդապետի կողմից։ Գրված է թղթի վրա, որը ունի 20x14 չափս։ Ձեռագիրը կազմված է 150 թերթից։ Պահպանակը ունի 2 էջ, գրված է բոլորագրով։ Կազմը` կաշվեպատ տախտակ դրոշմազարդ, աստառը՝ կապույտ մետաքս։ Հիշատակարաններ՝ O:


== Բովանդակություն ==
Լուծմունք դժուտրիմաց բանիցն Աւտերանին։
Յառաջարանութիւն ի հաւաքումն առաքինութևանց։
Տիրանայ վարդապետի Պատասխանի Հարցմանց Թագաւորանց Աղուանից։
Ալրերտի Յաղադս բաժանման ստեղծուածոց (Բ գլուխն)։
Թուղթն Արամայ առ Ատոմ։
Պատմութիւնք ս․ արանց։
Սոլեղանիք ցաւոց և վիրաց։
Օրհնութինւք։
Անուանք ԺԲ վարդապետ։
Վարդ․ Այդեկցւոյ Առակք։
Պօղոսի Տարօնտցւոյ Ընդդեմ ժողովոյն Քաղկեդոնի։
Սկիզբն արարչութևան աստուծոյ։
Գիր գլխացաւի։


== Ծանոթագրություններ ==
Ադամ Սևանի

Ադամ Սևանի (Ադամ Մանուչարյան) (անգլ.՝ Adam G. Sevani, հունիսի 29, 1992(1992-06-29), Լոս Անջելես, Կալիֆոռնիա), ամերիկյան դերասան, պարող։ Նկարահանվել է Step Up 2: The Streets, Step-Up 3-D և Step Up Revolution(4Ever) ֆիլմերում


== Նախապատմություն ==
Սևանին ունի հայկական և իտալական արմատներ։ Նրա մեծ եղբայրը՝ Վահե Սևանին "NLT" խմբի անդամ է։
Սևանին սկսել է պարել մանուկ հասակից։ Պատանեկան ժամանակից այցելել է իր ծնողների (Էդիտա և Գագիկ Մանուչարյաններ) հիմնած պարի ստուդիան։


== Գործունեություն ==
Սևանին նկարահանվել է մանկական հագուստի գովազդում, պարուհի և դերասան Էլիսոն Սթոների (անգլ.՝ Alyson Stoner) հետ։ Սևանին մասնակցել է անգլ.՝ FlyKidz հեռուստաշոուին, որը հեռաձակվում էր CBS հեռուստաալիքով։ Սևանին նկարահանվեց Քայլ Առաջ 2 (անգլ.՝ Step Up 2: The Streets) ֆիլմում, կերպարանավորելով Ռոբերդ Ալեքսանդր III-ի կերպարը։ Ֆիլմի պրեմիերան կայացավ 2008 թ. փետրվարի 14-ին։ Սևանին իր դերի համար Հոլիվուդյան Մրցանակաբաշխությանը ստացավ մրցանակ։ Նա նկարահանվեց նաև Քայլ Առաջ 3 (անգլ.՝ Step Up 3) ֆիլմում, որը հանդիսատեսի դատին հանձնվեց 2010 թվականի Օգոստոսի 6-ին։


=== Պարեր ===
Ադամ Սևանին պարել է հետևյալ տեսահոլովակներում՝ Mase - Breathe, Stretch, Shake, Will Smith's - Switch, T-Pain - Church
և փոքր հատվածներ NLT - That Girl տեսահոլովակում։ Բեմադրել է NLT խմբի "Karma" տեսահոլովակի պարերը։ Նկարել է Մայքլ Ջեքսոնի «Thriller» տեսահոլովակի ռիմեյքը։ Սևանին համալրեց Ջոն Չուի (անգլ.՝ Jon Chu ) հիմնադրած պարի խմբի շարքերը, որը հայտնի է ACDC անունով, կամ Adam/Chu Dance Crew անունով։ Խաղացել է 2008 թ. Ամառ, Համադասարանցիներ, Սեր ֆիլմում


== Ֆիլմադարան ==


== Ծանոթագրություններ ==


== Արտաքին հղումներ ==
Ադամ Սևանի հարցազրույց Archived 2012-12-09 at Archive.is 2010-04-03.
Ադամ Սևանի հարցազրույց Step Up ֆիլմի մասին  Archived 2010-03-12 at the Wayback Machine. 2010-08-08
Step Up Revolution ֆիլմի թրեյլերը 
Internet Movie Database IMDB 
sTs Production
Tigran Sargsyan
Ադամ Սևանի Internet Movie Database կայքում
Վլադիմիր Օբուխով

Վլադիմիր Բորիսով Օբուխով (ռուս.՝ Влади́мир Бори́сович О́бухов, փետրվարի 8, 1992(1992-02-08), Բուխարա, Ուզբեկստան), ռուս ֆուտբոլիստ, «Տամբով» ակումբի հարձակվող։


== Կարիերա ==


=== Ակումբային ===
Վլադիմիրը ծնվել է ուզբեկական Բուխարա քաղաքում։ 8 տարեկանում ընտանիքի հետ տեղափոխվել է Նիժնի Տագիլ։ ֆուտբոլով սկսել է զբաղվել տեղի «Ուրալեց» մարզադպրոցում։ 2003 թվականին իր մարզչի խորհրդով մեկնել է Մոսկվա՝ փորձաշրջան անցնելու «Լոկոմոտիվում», սակայն վերջին պահին Վլադիմիրը որոշել է «կանգ առնել» «Սպարտակի» դպրոցում։
2008 թվականին ֆուտբոլիստը հայտավորվել է «կարմրասպիտակների» կազմում Ռուսաստանի առաջնությանը մասնակցելու համար։ Նոյեմբերի 15-ին «Լուչ-Էներգիայի» հետ խաղում (1:1) նա նորամուտը նշել է «Սպարտակի» կազմում.
2011 թվականին Վլադիմիրը սկսել է ընդգրկվել Վալերի Կարպինի կողմից հիմնական կազմի մարզումներին։ 2012 թվականի սկզբին ԱՄԷ-ում նախամրցաշրջանային հավաքի էր մեկնել «Սպարտակի» առաջին թիմի հետ։ Հավաքին գոլ է խփել Խարկովի «Մետալիստի» դարպասը, որը դարձել է նոր տարում մոսկվացիների համարա ռաջինը։ Գարնանը ֆուտբոլիստը կարող էր վարձակալությամբ տրվել «Սիբիր» ֆուտբոլային ակումբին, սակայն «Սպարտակի» գլխավոր մարզիչը մերժել էր տեղափոխությունը։
Ապրիլի 15-ին «Ռուբին»-ի հետ խաղում (2:0) տեղի է ունեցել Օբուխովի նորամուտը Պրեմյեր լիգայում։ Ֆուտբոլիստը խաղադաշտ է դուրս եկել 85-րդ րոպեին՝ փոխարինելով Արտյոմ Ձյուբային։ 2012/13 մրցաշրջանում նորամուտ է կատարել է Սարանայի «Մորդովիայի» դեմ խաղում՝ երկրորդ խաղակեսում փոխարինելով Արիին։ 2013 թվականի փետրվարին վարձավճարով տեղափոխվել է Մոսկվայի «Տորպեդո»․ «ավտոզավոդցիների» հետ պայմանագրի ժամկետը նախատեսված էր մինչև մրցաշրջանի ավարտը։
«Տորպեդոյից» վերադառնալուց հետո Վլադիմիրը սկսել է խաղալ 2013 թվականին հիմնադրված «Սպարտակ-2»-ում (Մոսկվայի «Սպարտակի» ֆարմ ակումբ)։ 2016 թվականի հունվարին հարձակվողը մոտ էր «Ուֆա» տեղափոխվելուն, սակայն կողմերը չեն կարողացել համաձայնության գալ։
2016 թվականի հունիսի 23-ին «Սպարտակի» պաշտոնական կայքում հայտարարվել էր Օբուխովի՝ «Կուբան» տեղափոխվելու մասին։


=== Միջազգային կարիերա ===
2008-2011 թվականներին հանդես է եկել Ռուսաստանի մինչև 17 և 19 տարեկանների հավաքականներում, որոնց կազմում ընդհանուր առմամբ անցկացրել է 6 հանդիպում և խփել 1 գոլ։ 2012-2014 թվականներին պարբերաբար ընդգրկվել է Ռուսաստանի երիտասարդական հավաքականի կազմում։


== Ձեռքբերումներ ==


=== Ակումբային ===
 «Սպարտակ» (Մոսկվա)

Ռուսաստանի եիտասարդական առաջնության հաղթող (2) - 2008, 2010
Ռուսաստանի երիտասարդական առաջնության արծաթե մեդալակիր (2) - 2009, 2011 «Սպարտակ-2» (Մոսկվա)

ՊՖԼ առաջնության հաղթող - 2014/15 («Արևմուտք» գոտի)
ՊՖԼ 2014/15 մրցաշրջանի լավագույն ռմբարկու


=== Միջազգային ===
 Երիտասարդական հավաքական 

Համագործակցության գավաթի դափնեկիր - 2013


== Ծանոթագրություններ ==